Yelḥq-d lawan n yimensi ageldun yebḍ-asen tayaẓiṭ yal yiwen yeffk-as amur-is, rrwan aqṣṣer d teḍsa, dɣa yekker ageldun yessefra-d lmɛun n tucmit ma d baba-s iɛawed-d akk lehdur i as-d-yenna ugeldun. Mi llan teddun deg ubrid tekker taqcict-nni tessefra-ten-d yiwen yiwen, teɛǧǧeb-as tiḥerci n teqcict, yebɣa ad tt-yaɣ, di tazwara baba-s ur yeqbil ara acku d yelli-s n uɛessas n ssuq maca yuɣal yeqbel, ageldun yeccerḍ ɣef teqcict akken ur tettif ara di tḥerci ma ulac ad mfaraqen akken yegga lḥal taqcict teqbel, kra n wussan uqbel lwan n tmaɣra taqcict tceyyeɛ i uneǧǧar akken ad as-yexdem asensuq anec n tfaka n umdan i wakken ad tawi-it yids.